cometadata/datacite-titles-descriptions-related-identifiers huggingface dataset:
DOI: 10.14457/cu.the.2007.1710
title: การบังคับคดีโดยเอกชน

description: การมีหนี้เกิดขึ้นและลูกหนี้ไม่สามารถชำระหนี้คืนให้แก่เจ้าหนี้ได้ ก่อให้เกิดความเสียหายแก่ทุกฝ่ายที่เกี่ยวข้อง ซึ่งการติดตาม หรือบังคับคดีทรัพย์สินกลับคืนมาเกิดความล่าช้า และไม่ได้มูลค่าที่ควรจะขายได้ยิ่งก่อให้เกิดความเสียหายแก่ผู้มีส่วนเกี่ยวข้องดังกล่าวหนักเป็นทวีคูณ จากการศึกษาวิจัยพบว่า การบังคับคดีของไทยยังมีปัญหาการบังคับคดีที่ล่าช้าและขายทรัพย์ได้ราคาต่ำ ซึ่งสาเหตุหลักของการบังคับคดีที่ล่าช้านั้นเนื่องจากว่า ผลกระทบจากวิกฤติเศรษฐกิจ และการเงิน พ.ศ. 2540 ทำให้มีคดีคั่งค้างอยู่ที่กรมบังคับคดีมากมาย ประกอบกับรัฐบาลได้มีนโยบายลดขนาด และอัตรากำลังคนภาครัฐลง ทำให้จำนวนเจ้าพนักงานบังคับคดีที่จะปฏิบัติหน้าที่บังคับคดีไม่เพียงพอ อีกทั้งในการบังคับคดียังมีปัญหาในทางปฏิบัติ และปัญหาทางกฎหมาย ทำให้การบังคับคดีมีความล่าช้า และขายทรัพย์ได้ในราคาต่ำ หากมีการบังคับคดีที่รวดเร็วมีประสิทธิภาพ และสามารถขายทรัพย์ได้ในราคาสูงจะเป็นการคุ้มครองสิทธิของเจ้าหนี้ ลูกหนี้ และผู้มีส่วนเกี่ยวข้อง ในประเทศฝรั่งเศสซึ่งเป็นต้นแบบของระบบบังคับคดีเอกชน และต่อมาประเทศอังกฤษ และประเทศอื่นๆ ได้ประสบความสำเร็จในการนำระบบบังคับคดีโดยเอกชนของประเทศฝรั่งเศสมาใช้ ดังนั้น ในการศึกษาวิจัยในครั้งนี้จึงได้ทำการศึกษาวิเคราะห์ถึง หลักกฎหมายการบังคับคดีเอกชนในประเทศฝรั่งเศส และประเทศอังกฤษ ซึ่งจากการศึกษาวิจัยพบว่าระบบกฎหมายบังคับคดีโดยเอกชนของทั้ง 2 ประเทศดังกล่าว เป็นระบบที่เหมาะสมและมีประสิทธิภาพ เมื่อนำหลักกฎหมายบังคับคดีเอกชนของประเทศดังกล่าวมาปรับใช้ในประเทศไทย จะทำให้การบังคับคดีมีความรวดเร็วขึ้น และขายทรัพย์ได้ราคาสูงขึ้น เป็นการส่งเสริมนโยบายของรัฐ และสามารถคุ้มครองสิทธิทุกฝ่ายที่เกี่ยวข้องได้เป็นอย่างดี อย่างไรก็ดี หากมีการนำหลักการบังคับคดีโดยเอกชนมาใช้ในประเทศไทย อาจมีปัญหาในทางกฎหมายได้ เนื่องจากการบังคับคดีกับทรัพย์สินของลูกหนี้ตามคำพิพากษานั้นเป็นการกระทบสิทธิของบุคคล ดังนั้น หากมีการนำกฎหมายบังคับคดีโดยเอกชนมาปรับใช้จะต้องมีการแก้ไขเพิ่มเติมกฎหมาย โดยกำหนดรายละเอียด และสาระสำคัญของการปฏิบัติงานของเจ้าพนักงานบังคับคดีเอกชนให้ชัดเจน เพื่อให้การดำเนินงานสามารถคุ้มครองทุกฝ่ายที่เกี่ยวข้องได้อย่างมีประสิทธิภาพ
DOI: 10.14457/cu.the.2007.1711
title: ปัญหาการออกกฎที่มีผลเป็นการยกเลิกหรือแก้ไขกฎหมายในระดับพระราชบัญญัติ

description: โดยทั่วไป การยกเลิกหรือแก้ไขฎหมายระดับพระราชบัญญัติที่ออกโดยรัฐสภานั้นต้องกระทำโดยกฎหมายที่มีลำดับศักดิ์เท่ากันเช่น พระราชบัญญัติหรือพระราชกำหนด อย่างไรก็ตาม ที่ผ่านมา เคยมีกรณีที่รัฐสภาไทยออกพระราชบัญญัติมอบอำนาจให้ฝ่ายบริหารออกกฎในรูปพระราชกฤษฎีกา เพื่อยกเลิกหรือแก้ไขกฎหมายระดับพระราชบัญญัติได้ วิทยานิพนธ์นี้จึงมีวัตถุประสงค์เพื่อศึกษาหลักการ เหตุผล กรณี และเงื่อนไขในการมอบอำนาจให้ฝ่ายบริหารออกกฎในลักษณะดังกล่าว จากผลการศึกษาพบว่า ในระบบกฎหมายอังกฤษและฝรั่งเศสต่างมีการออกกฎ ที่สามารถยกเลิกหรือแก้ไขบทบัญญัติแห่งกฎหมายที่ออกโดยรัฐสภาได้ แต่จำกัดเฉพาะเรื่อง (1) การอนุวัติการตามพันธกรณีระหว่างประเทศที่รัฐสภาเห็นชอบแล้ว (2) การบริหารรัฐกิจ และ (3) การแปรรูปรัฐวิสาหกิจ แต่ที่สำคัญ ได้มีการกำหนดกระบวนการในการควบคุมตรวจสอบการออกกฎในลักษณะดังกล่าวเข้มงวดกว่าการออกกฎในกรณีทั่วไป เช่น ในประเทศอังกฤษ ก่อนการออกกฎต้องมีการปรึกษาหารือและการประชาพิจารณ์ และมีกระบวนการตรวจสอบที่เรียกว่า “การวางกฎต่อรัฐสภา” เป็นการเฉพาะ ส่วนกรณีปัญหาของประเทศไทยอันได้แก่ พระราชบัญญัติปรับปรุง กระทรวง ทบวง กรม พ.ศ. 2545 และพระราชบัญญัติทุนรัฐวิสาหกิจ พ.ศ. 2542 ที่ให้อำนาจฝ่ายบริหารออกกฎในรูปพระราชกฤษฎีกาแก้ไขหรือยกเลิกกฎหมายอื่นในระดับพระราชบัญญัตินั้น เห็นว่า กรณีดังกล่าวเป็นเรื่องการบริหารรัฐกิจซึ่งเข้าข้อยกเว้นดังเช่นที่เป็นระบบกฎหมายทั้งสองประเทศ อย่างไรก็ตาม กฎหมายของไทยทั้งสองฉบับดังกล่าวกลับมิได้มีกลไกในการตรวจคุมตรวจสอบที่เข้มงวดเพียงพอ ด้วยเหตุนี้ผู้เขียนจึงมีข้อเสนอแนะว่า 1. การออกกฎที่มีผลเป็นการยกเลิกหรือแก้ไขกฎหมายในระดับพระราชบัญญัตินั้น ควรจำกัดขอบเขตเฉพาะเรื่องการบริหารรัฐกิจและการแปรรูปรัฐวิสาหกิจเท่านั้น และ 2. หากมีกรณีดังกล่าว ควรกำหนดไว้ในกฎหมายที่ให้อำนาจว่า ต้องนำกฎไปขอความเห็นชอบจากรัฐสภาก่อนประกาศใช้
DOI: 10.14457/tu.the.2014.653
title: การปรับปรุงรอบเวลาการทำงานของเครื่องวัดความกว้างสนามแม่เหล็ก

description: บริษัทที่ทำการศึกษาได้ปรับกระบวนการผลิตใหม่ โดยนำเครื่องวัดความกว้างสนามแม่เหล็กของหัวเขียนฮาร์ดดิสก์ไดร์ฟในรูปบาร์มาใช้เพื่อลดเวลาในการผลิตหัวอ่านเขียนของฮาร์ดดิสก์ไดร์ฟ ทำให้มีปัญหาเกิดขึ้น คือ เครื่องวัดนี้สามารถรองรับการผลิตได้เพียงร้อยละ 80 ของการผลิตทั้งหมดหรือเฉลี่ย 5.40 บาร์ต่อเครื่องต่อชั่วโมง ดังนั้น ในงานวิจัยนี้จึงมีวัตถุประสงค์เพื่อทำการปรับปรุงรอบเวลาของเครื่องวัดความกว้างสนามแม่เหล็กของหัวเขียนฮาร์ดดิสก์ไดร์ฟในรูปบาร์ให้สามารถรองรับการผลิตทั้งหมด หรือได้เฉลี่ย 6.25 บาร์ต่อเครื่องต่อชั่วโมง การปรับปรุงทำโดยใช้แผนภาพแสดงเหตุและผลแสดงสาเหตุของการเกิดข้อบกพร่องการสูญเสียเวลาที่ไม่จำเป็นของเครื่องและใช้การวิเคราะห์ข้อบกพร่อง และผลกระทบของการสูญเสียเวลาของเครื่องเลือกข้อบกพร่องของการสูญเสียเวลาของเครื่องมาทำการปรับปรุง จากการวิเคราะห์ได้ทำการปรับปรุงในสองเรื่อง คือ เรื่องแรก คือ ได้นำเครื่องตรวจสอบสิ่งสกปรกบนหัวเขียนมาใช้แทนพนักงาน โดยทำการดัดแปลงเครื่องตรวจสอบสิ่งสกปรกบนสไลเดอร์ให้สามารถตรวจสอบหัวเขียนบนบาร์ส่งผลให้เครื่องวัดบาร์สามารถทำงานได้เฉลี่ยเพิ่มจาก 5.40 บาร์ เป็น 7.30 บาร์ต่อเครื่องต่อชั่วโมง ซึ่งมากกว่าเป้าหมายที่กำหนดที่ 6.25 บาร์ต่อเครื่องต่อชั่วโมง และเรื่องที่สอง คือ เนื่องจากการตรวจสอบด้วยเครื่องวัดสามารถทำได้ผลมากกว่าคน ดังนั้น จึงทำการลดความถี่ในการสุ่มวัดบาร์มอนิเตอร์จากการสุ่มทุกหนึ่งบาร์เป็นสุ่มทุกสองบาร์ ทำให้ผลที่ได้ คือ เครื่องเพิ่มจำนวนบาร์สามารถทำงานเฉลี่ยเพิ่มจาก 7.3 บาร์ เป็น 9.3 บาร์ ตัวเครื่องต่อชั่วโมง โดยผลจากการปรับปรุงทั้งหมดพบว่า เครื่องสามารถรองรับการผลิตทั้งหมดเป็นร้อยละ 148 หรือเพิ่มจำนวนบาร์เฉลี่ยต่อชั่วโมงต่อเครื่องได้ถึงร้อยละ 72 เมื่อเปรียบเทียบกับก่อนปรับปรุง
DOI: 10.14457/tu.the.2014.654
title: การจัดการความรู้: กรณีศึกษาบริษัทผลิตชิ้นส่วนอุปกรณ์เครือข่ายไร้สาย

description: งานวิจัยฉบับนี้เป็นการนำเอาการจัดการความรู้มาประยุกต์ใช้ เพื่อการจัดการปัญหา และเพิ่มประสิทธิภาพการแก้ไขปัญหาจากข้อร้องเรียนของลูกค้า โดยได้วิจัยและทำการศึกษากับองค์กรในกรณีศึกษาซึ่งเป็นผู้ผลิตชิ้นส่วนอุปกรณ์เครือข่ายไร้สายแห่งหนึ่งที่ดำเนินธุรกิจในแบบที่เจ้าของตราสินค้าไม่ได้ผลิตสินค้าด้วยตัวเอง ซึ่งประสบปัญหาผลคะแนนประเมินทางด้านคุณภาพจากเจ้าของตราสินค้าค่อนข้างต่ำ มีข้อร้องเรียนของลูกค้าเป็นปริมาณมาก ซึ่งเป็นผลมาจากจัดการปัญหางานเสียที่ไร้ประสิทธิภาพ งานวิจัยนี้เริ่มต้นจากการใช้แบบสอบถามและการสัมภาษณ์ผู้ที่เกี่ยวข้องเพื่อหาและระบุประเด็นปัญหาในการพัฒนาด้วยกระบวนการการจัดการความรู้ ผลการวิเคราะห์ที่ได้พบว่าปัจจุบันการเข้าถึงความรู้ทำได้ช้าและไม่สะดวก การประมวลผลและกลั่นกรองความรู้รวมถึงการแลกเปลี่ยนความรู้ยังดำเนินการยังทำได้ไม่สมบูรณ์และยังไม่เป็นมาตรฐาน ดังนั้น ผู้วิจัยจึงได้ออกแบบโปรแกรมประยุกต์ใช้โดยอาศัยเทคโนโลยีสารสนเทศเพื่อเป็นเครื่องมือที่ช่วยกลั่นกรองข้อมูล และสนับสนุนการเข้าถึงความรู้ รวมถึงได้นำเอาวิธีการใช้เวทีแลกเปลี่ยนความรู้มาเป็นเครื่องมือที่ช่วยในการสนับสนุนการถ่ายทอดข้อมูลและกระตุ้นการแลกเปลี่ยนเรียนรู้ระหว่างกัน ผลการดำเนินงานโดยการนำการจัดการความรู้ไปประยุกต์ใช้ในองค์กรกรณีศึกษาพบว่าผู้ปฏิบัติงานสามารถลดเวลาในการเข้าถึงข้อมูลได้ประมาณร้อยละ 94 และผู้ที่เกี่ยวข้องมีความพึงพอใจเมื่อนำระบบการจัดการความรู้ไปประยุกต์ใช้อยู่ในระดับร้อยละ 94-100
DOI: 10.14457/tu.the.2014.655
title: การปรับปรุงเพื่อเพิ่มประสิทธิภาพของสายการประกอบเลนส์ชนิดถอดเปลี่ยนได้

description: งานวิจัยนี้มีวัตถุประสงค์เพื่อเพิ่มผลผลิตและประสิทธิภาพการทำงานในสายการประกอบเลนส์ชนิดถอดเปลี่ยนได้ รุ่น RXX และ RYY ด้วยการขจัดและลดงานที่ไม่ก่อให้เกิดมูลค่าเพิ่ม (Non-Value Added) การปรับปรุงกระบวนการที่เป็นคอขวด (Bottle Neck) โดยได้นำหลักการ ECRS การจัดตารางการผลิต รวมถึงการจัดทำสมดุลของกระบวนการผลิต มาประยุกต์ใช้ การดำเนินการปรับปรุงเริ่มจากการศึกษากระบวนการผลิต วิธีการทำงาน การศึกษาเวลา การวิเคราะห์หาสถานีงานที่เป็นคอขวด และการจัดสมดุลการผลิต จากนั้นได้จัดทำตารางเวลาการผลิตของผลิตภัณฑ์ทั้งสองโมเดล ผลจากการปรับปรุงกระบวนการ ส่งผลให้ โมเดล RXX มีอัตราการผลิตเพิ่มขึ้น จาก 0.61 ชิ้นต่อชั่วโมงต่อคน เป็น 2.36 ชิ้นต่อชั่วโมงต่อคน ประสิทธิภาพการทำงานเพิ่มขึ้นจาก 67.86 เปอร์เซ็นต์ เป็น 96.23 เปอร์เซ็นต์ ค่าเฉลี่ยการใช้ประโยชน์ของพนักงานเพิ่มขึ้น จาก 25.87 เปอร์เซ็นต์ เป็น 95.41 เปอร์เซ็นต์ และส่งผลให้โมเดล RYY มีอัตราการผลิตเพิ่มขึ้น จาก 2.1 ชิ้นต่อชั่วโมงต่อคน เป็น 2.75 ชิ้นต่อชั่วโมงต่อคน ประสิทธิภาพการทำงานเพิ่มขึ้นจาก 79.04เปอร์เซ็นต์ เป็น 84.14 เปอร์เซ็นต์ ค่าเฉลี่ยการใช้ประโยชน์ของพนักงานเพิ่มขึ้น จาก 66.88 เปอร์เซ็นต์ เป็น 84.14 เปอร์เซ็นต์
DOI: 10.14457/tu.the.2014.656
title: การลดปัญหาก๊าซเอสเอฟซิกซ์รั่วในผลิตภัณฑ์โหลดเบรกสวิตช์โดยใช้เครื่องมือทางคุณภาพ

description: การศึกษานี้มีวัตถุประสงค์เพื่อวิเคราะห์สาเหตุของปัญหาก๊าซเอสเอฟซิกซ์รั่วในผลิตภัณฑ์โหลดเบรกสวิตช์และหาแนวทางในการลดความสูญเสียจากปัญหา โดยใช้เครื่องมือทางคุณภาพ การศึกษาเริ่มต้นด้วยการเก็บรวบรวมข้อมูลข้อร้องเรียนของลูกค้าโดยใช้แผนผังพาเรโต พบว่าปัญหาหลัก 2 อันดับแรก คือ รั่วจากแนวเชื่อมและรั่วจากซีล จากนั้นใช้แผนผังสาเหตุและผลมาวิเคราะห์หาสาเหตุของปัญหาของการรั่วจากแนวเชื่อม พบว่าสาเหตุหลัก คือ ระยะห่างระหว่างพื้นที่การเชื่อมและพัดลมที่อาจไม่เหมาะสม และสาเหตุหลักของการรั่วจากซีล คือ การออกแบบซีลที่ไม่เหมาะสม หลังจากนั้น จึงได้ทำการออกแบบการทดลองโดยใช้วิธีการเพิ่มระยะห่างและทำการตรวจสอบแนวเชื่อมด้วยสารแทรกซึมและดำเนินการทดลอง ซึ่งพบว่าระยะห่างระหว่างพื้นที่การเชื่อมและพัดลมที่เหมาะสม คือ 50 นิ้ว ซึ่งเป็นระยะห่างสูงสุดที่สามารถทำได้เนื่องจากมีข้อจำกัดในเรื่องของขนาดห้องเชื่อม โดยสามารถลดจำนวนเฉลี่ยของรูพรุนแนวเชื่อมลงจากเดิม 32 จุด เหลือ 3 จุด คิดเป็นลดลงร้อยละ 91 ในส่วนของการวิเคราะห์สาเหตุของปัญหาของการรั่วจากซีล ซึ่งพบว่า สาเหตุหลัก คือ แบบของซีล ดังนั้นจึงได้นำเสนอรูปแบบการซีลใหม่ตามหลักการรับแรงดันจากภายในและเป็นแบบซีล 2 ชั้น
DOI: 10.14457/tu.the.2014.657
title: การประยุกต์ใช้วิธีการพยากรณ์มาปรับปรุงการวางแผนการผลิต

description: งานค้นคว้าอิสระนี้มีวัตถุประสงค์เพื่อปรับปรุงความคลาดเคลื่อนของตัวเลขการพยากรณ์เพื่อการวางแผนการผลิตของเซนเซอร์ถอยหลังรถยนต์เพื่อโรงประกอบรถยนต์ในประเทศญี่ปุ่น โดยข้อมูลที่ใช้ในการศึกษาเป็นข้อมูลยอดคำสั่งซื้อรายเดือน จำนวน 36 เดือน ตั้งแต่เดือนมกราคม พ.ศ. 2555 ถึงเดือนธันวาคม พ.ศ. 2557 ของผลิตภัณฑ์ 6 รุ่น ข้อมูล 31 เดือนแรกถูกใช้วิเคราะห์เพื่อสร้างรูปแบบสมการพยากรณ์ที่เหมาะสม หลังจากนั้นพิจารณาข้อมูล 5 เดือนสุดท้ายสำหรับการเปรียบเทียบค่าพยากรณ์ โดยวิธีที่นำมาใช้ในการเปรียบเทียบมี 8 วิธี โดยเลือกวิธีพยากรณ์ที่เหมาะสมพิจารณาจากค่าเฉลี่ยกำลังสองความคลาดเคลื่อน และค่าเฉลี่ยของค่าสัมบูรณ์ของเปอร์เซ็นของคลาดเคลื่อนที่ต่ำที่สุด ผลการค้นคว้าอิสระพบว่า วิธีของโฮลต์-วินเทอร์ สำหรับผลกระทบตามฤดูกาลแบบคูณ (Holt-Winter Multiple) เหมาะสมกับเซนเซอร์รุ่นที่ 1 วิธีปรับเรียบแบบเอ็กซ์โพเนนเชียลโดยพิจารณาองค์ประกอบแนวโน้ม (Adjusted Exponential Smoothing) เหมาะสมกับเซนเซอร์รุ่นที่ 2 และ รุ่นที่ 6 วิธีของโฮลต์-วินเทอร์ สำหรับผลกระทบตามฤดูกาลแบบบวก (Holt-Winter Plus) เหมาะสมกับเซนเซอร์รุ่นที่ 3 และ รุ่นที่ 4 และวิธีการหาค่าเฉลี่ยเคลื่อนที่ 6 เดือน (Moving Average) เหมาะสมกับเซนเซอร์รุ่นที่ 5 เนื่องจากเป็นวิธีการพยากรณ์ที่ให้ค่าเฉลี่ยกำลังสองความคลาดเคลื่อน และค่าเฉลี่ยของค่าสัมบูรณ์ของเปอร์เซ็นของคลาดเคลื่อนต่ำที่สุดๆ โดยจากการวางการวางแผนการผลิตโดยค่าพยากรณ์ใหม่ มีสต๊อกเพื่อความปลอดภัย ช่วยลดค่าใช้จ่ายรวมได้เป็นมูลค่า 1,046,374 บาท หรือคิดเป็นร้อยละ 49.64
DOI: 10.14457/tu.the.2018.249
title: การศึกษาอิทธิพลของคุณภาพประสบการณ์และการรับรู้คุณค่าที่ส่งผลต่อความพึงพอใจของผู้รับบริการโรงแรมบูติค

description: งานวิจัยฉบับนี้เป็นการศึกษาถึงปัจจัยด้านคุณภาพประสบการณ์ลูกค้า (Customer experience) และปัจจัยด้านการรับรู้คุณค่า (Perceived Value) ที่ส่งผลถึงความพึงพอใจในการใช้บริการโรงแรมบูติค โดยใช้แบบสอบถามเป็นเครื่องมือในการวัด โดยมีผู้ให้ความร่วมมือในการเก็บแบบสอบถามและสามารถนำแบบสอบถามมาวิเคราะห์ต่อได้จำนวน 410 ชุด แบ่งออกเป็น เพศหญิงจำนวน 252 คน เพศชายจำนวน 158 คน หลังจากนำข้อมูลที่ได้ไป วิเคราะห์ด้วยสมการถดถอยเชิงเส้นพหุคูณ (Multiple Linear Regression) พบปัจจัยที่ส่งผลต่อความพึงพอใจในการใช้บริการโรงแรมบูติคอย่างมีนัยสำคัญทางสถิติ โดยมีทั้งสิ้น 5 ปัจจัย ได้แก่ ปัจจัยด้านประสบการณ์ในขณะที่รับบริการ (เป็นปัจจัยที่มีอิทธิพลต่อความพึงพอใจสูงที่สุด) ประสบการณ์ของผลิตภัณฑ์ คุณค่าทางสังคม คุณค่าราคา และคุณค่าการใช้งาน ในขณะที่ปัจจัยด้านความสบายใจจากการได้รับบริการไม่ส่งผลต่อความพึงพอใจในการใช้บริการ ซึ่งขัดแย้งกับหลายงานวิจัย อาจจะเนื่องมาจากปัจจัยด้านความสบายใจจากการได้รับบริการ เป็นเรื่องของความรู้สึกหรือการตัดสินใจโดยใช้ทางอารมณ์เป็นหลัก (Emotional judgement) ซึ่งในแต่ละบุคคลจะมีลักษณะของการตัดสินใจที่แตกต่างกัน โดยผู้เข้ารับบริการที่เน้นการตัดสินใจโดยใช้อารมณ์เป็นหลักมีโอกาสที่จะให้ความสำคัญกับปัจจัยดังกล่าว ขณะที่กลุ่มปัจจัยการรับรู้คุณค่า พบว่า ปัจจัยด้านการใช้งานเป็นปัจจัยที่มีอิทธิพลสูงที่สุดในกลุ่มการรับรู้คุณค่า ถึงแม้ว่าโรงแรมบูติคนั้นจะเน้นที่การออกแบบที่แตกต่าง มีเอกลักษณ์ เน้นตอบสนองไลฟ์สไตล์ที่แตกต่างของผู้เข้าพัก แต่ก็ควรให้ความสำคัญกับห้องพัก โดยห้องพักควรมีมาตรฐานที่ดี สะอาด มีสิ่งอำนวยความสะดวกครบครัน ในปัจจัยด้านราคา พบว่า โรงแรมบูติคส่วนใหญ่มีราคาสูง ดังนั้นผู้ใช้บริการยินดีที่จะยอมจ่าย ถ้าพิจารณาแล้ว ราคาเหมาะสมกับคุณภาพและการบริการที่ได้รับ สำหรับปัจจัยทางด้านสังคมมีหลายองค์ประกอบเข้ามาเกี่ยวข้องด้วย ทั้งปัจจัยภายนอกและปัจจัยภายใน สำหรับปัจจัยภายนอกมาจากการใช้บริการโรงแรมบูติค ซึ่งเปรียบเสมือนสินค้าฟุ่มเฟือย จึงทำให้ผู้รับบริการรู้สึกได้รับการยอมรับจากสังคม ในขณะที่ปัจจัยภายในจะเป็นเรื่องคุณค่าของตน สิ่งที่ตนให้ความสำคัญ ซึ่งในปัจจุบันพบว่า สังคมไทยให้ความสำคัญกับทั้งสิ่งของที่ตนใช้ บริการที่ตนได้รับและยังให้ความสำคัญกับความเป็นปัจเจกชน (Individualism) มากยิ่งขึ้น จึงส่งผลให้ปัจจัยด้านสังคมเป็นปัจจัยที่ส่งผลต่อความพึงพอใจ แต่ก็มีอิทธิพลไม่มากนัก
DOI: 10.14457/tu.the.2018.250
title: การศึกษาตลาดแอปพลิเคชันอาหารและพฤติกรรมผู้บริโภคต่อการตัดสินใจเลือกใช้บริการแอปพลิเคชันอาหาร

description: ปัจจุบันรูปแบบของธุรกิจร้านอาหารปรับเปลี่ยนตามพฤติกรรมของผู้บริโภค เพื่อตอบสนองความต้องการที่หลากหลายของผู้บริโภค การสั่งอาหารผ่านทางออนไลน์ มีแนวโน้มสูงขึ้นสอดคล้องกับมูลค่าตลาดธุรกิจฟู้ดดีลิเวอรี่ในประเทศไทยมีมูลค่าประมาณ 29.2 พันล้านบาท ซึ่งมีอัตราการเติบโตสูงสุดร้อยละ 10 ทุกปี และมีแนวโน้มเติบโตอย่างต่อเนื่อง คาดว่าจะสูงถึง 46พันล้านบาท 2565 (Euromonitor, 2018) ส่งผลให้ปัจจุบันมีการแข่งขัน ในตลาดแอปพลิเคชันอาหารสูง เพราะเป็นช่องทางการเข้าถึงร้านอาหารที่สามารถตอบสนองความต้องการของผู้บริโภคและผู้ประกอบการร้านอาหารได้เป็นอย่างดีดังนั้น งานวิจัยนี้จึงมีวัตถุประสงค์เพื่อศึกษาสภาวะการแข่งขันในตลาด แอปพลิเคชันอาหารในประเทศไทย และ เพื่อศึกษาทัศนคติและพฤติกรรมของผู้บริโภคต่อการตัดสินใจเลือกใช้บริการแอปพลิเคชันอาหาร ประกอบด้วย 5 ปัจจัย ได้แก่ ความสามารถในการใช้งาน (Usability)คุณภาพข้อมูล (Information Quality) คุณภาพบริการ (Service Quality) ราคา (Price) และการส่งเสริมการตลาด (Promotion) รวมถึงเพื่อศึกษาบุคลิกภาพของบุคคลทั้งการรับรู้ความเสี่ยงและการแสวงหาความหลากหลายที่ส่งผลต่อการตัดสินใจเลือกใช้บริการแอปพลิเคชันอาหารที่ต่างกัน โดยเก็บรวบรวมข้อมูลจากกลุ่มตัวอย่างที่เคยใช้บริการแอปพลิเคชันอาหารที่อาศัยอยู่ในเขตกรุงเทพมหานครด้วยวิธีการสัมภาษณ์ จำนวน 13 คน เพื่อนำประเด็นที่น่าสนใจศึกษาต่อด้วยการเก็บข้อมูลผ่านแบบสอบถาม จำนวน 400 คน ด้วยการใช้สถิติเชิงพรรณนา (Descriptive Statistic) และการใช้สถิติเชิงอ้างอิงด้วยการวิเคราะห์สมการถดถอยเชิงเส้น (Linear Regression Analysis) และการวิเคราะห์เปรียบเทียบ (One-Way ANOVA)ผลสรุปจากการวิจัยพฤติกรรม พบว่า กลุ่มตัวอย่างที่เคยใช้บริการแอปพลิเคชันอาหารส่วนใหญ่รู้จักแอปพลิเคชันอาหาร LINE MAN Food panda และ Grab และเกือบทุกคนรู้จักแอปพลิเคชันอาหารมากกว่า 1 แอปพลิเคชัน โดยมีแอปพลิเคชันอาหารในมือถือ 2 แอปพลิเคชัน นิยมใช้บริการแอปพลิเคชันอาหาร LINE MAN รองลงมา คือ Grab และ Food panda กลุ่มตัวอย่างมักเลือกใช้บริการแอปพลิเคชันอาหาร ด้วยเหตุผลต้องการ ความสะดวกสบาย แอปพลิเคชันสั่งอาหารได้ง่าย และจำนวนร้านอาหาร มักสั่งอาหารจากร้านอาหารหนึ่งร้านต่อครั้ง นิยมสั่งอาหารคาวในช่วงตอนกลางวัน โดยส่วนมากมักสั่งทานกับเพื่อน ด้วยมูลค่าอาหารต่อครั้ง 100-499 บาท ค่าจัดส่ง 1-99บาท ซึ่งคือราคาที่กลุ่มตัวอย่างยินดีจ่ายผลสรุปจากการวิเคราะห์ทางสถิติเชิงอ้างอิง พบว่า ปัจจัยที่ส่งผลทางบวกต่อทัศนคติและความตั้งใจใช้บริการแอปพลิเคชันอาหารที่ระดับความเชื่อมั่นร้อยละ 95 ปัจจัยที่มีอิทธิพลมากที่สุด คือ ความสามารถในการใช้งาน (Usability) รองลงมา คือ ราคา (Price) โดยความสามารถในการใช้งาน (Usability) และ ราคา (Price) มีความสัมพันธ์ในทิศทางเดียวกัน นอกจากนี้ยังพบว่าบุคลิกภาพการรับรู้ความเสี่ยงและการแสวงหาความหลากหลายของผู้เคยใช้บริการแอปพลิเคชันอาหาร ส่งผลต่อการเลือกแอปพลิเคชันอาหารที่แตกต่างกัน โดยกลุ่ม คนที่ใช้แอปพลิเคชันอาหารที่มีความหลากหลายสูงและมีความแน่นอนต่ำ(LINE MAN หรือ Grab) รับรู้ความเสี่ยงต่ำกว่า กลุ่มคนที่ใช้แอปพลิเคชันอาหารที่ความหลากหลายต่ำและมีความแน่นอนสูง (Food panda) และ กลุ่มคนที่ใช้แอปพลิเคชันอาหารที่มีความหลากหลายสูงและมีความแน่นอนต่ำ (LINE MAN หรือ Grab) มักแสวงหาความหลากหลายสูงกว่า กลุ่มคนที่ใช้แอปพลิเคชันอาหารที่ความหลากหลายต่ำและมีความแน่นอนสูง (Food panda)
DOI: 10.14457/tu.the.2018.251
title: ฟินเทค (FinTech) ในมุมมองของสถาบันการเงินและผู้ประกอบการ FinTech startup ในประเทศไทย

description: เทคโนโลยีทางการเงิน หรือฟินเทค (FinTech) ได้เข้ามามีบทบาทสำคัญในวิถีชีวิตของผู้คนเป็นอย่างมาก เนื่องจากปัจจัยต่างๆ ทั้งเรื่องของอินเทอร์เน็ตที่มีประสิทธิภาพและสมาร์ทโฟนที่สามารถเข้าถึงผู้คนได้มากกว่าในอดีต รวมถึงในภาคธุรกิจที่มองเห็นมูลค่าเพิ่มจากการนำเทคโนโลยีทางการเงินมาใช้ปรับปรุงกระบวนการทำงานภายในองค์กร และจากการนำนวัตกรรมดังกล่าวไปสร้างบริการทางการเงินชนิดใหม่เพื่อก่อให้เกิดความสามารถทางการแข่งขันกับคู่แข่งทั้งในและนอกประเทศ งานวิจัยนี้เป็นงานวิจัยเชิงคุณภาพ ด้วยการสัมภาษณ์เชิงลึก จากคณะผู้บริหารของสถาบันการเงิน ผู้ประกอบการฟินเทคสตาร์ทอัพ ผู้ควบคุมกฎระเบียบและกลุ่มผู้ใช้งาน เพื่อมุ่งเน้นการนำเสนอเกี่ยวกับปัจจัยที่มีผลต่อการเติบโต ประโยชน์ ความเสี่ยง ผลกระทบ ปัจจัยที่ก่อให้เกิดการยอมรับ การสนับสนุนจากทางภาครัฐและการสร้างระบบนิเวศทางธุรกิจฟินเทคในบริบทของประเทศไทย โดยผลการวิจัยพบว่าปัจจุบันภาครัฐและเอกชนไทยมีความตื่นตัวในธุรกิจฟินเทค โดยภาครัฐมีความพยายามในการปรับปรุงกฎเกณฑ์การกำกับดูแลให้มีความยืดหยุ่นมากขึ้นเพื่อสอดคล้องกับเทคโนโลยีที่เปลี่ยนแปลงไปอย่างรวดเร็ว สำหรับภาคเอกชนมีการปรับตัวโดยนำฟินเทคเข้ามาพัฒนาประสิทธิภาพของบริการทางการเงินที่มีอยู่เดิม หรือต่อยอดไปถึงการสร้างบริการทางการเงินชนิดใหม่เพื่อสร้างความได้เปรียบในการแข่งขัน โดยฟินเทคมีจุดเด่นคือการลดต้นทุนการดำเนินงานรวมถึงเพิ่มความสะดวกสบายและความรวดเร็วให้กับบริการทางการเงิน ดังนั้นฟินเทคจึงมีศักยภาพสูงในการขยายการเข้าถึงบริการทางการเงิน แต่สำหรับในประเทศไทยยังมีข้อจำกัดหลายประการที่เป็นอุปสรรคต่อการเติบโตของฟินเทคและต้องได้รับการปรับปรุง เช่น การขาดความรู้ความเข้าใจของผู้บริโภค การขาดแคลนทรัพยากรมนุษย์ การขาดเงินทุนสนับสนุน ความไม่ชัดเจนของกฎเกณฑ์การกำกับดูแลและความอ่อนแอของการวางโครงสร้างพื้นฐานด้านเทคโนโลยีภายในประเทศ
DOI: 10.14457/tu.the.2018.252
title: การศึกษาความสัมพันธ์ระหว่างความเอนเอียงจากการยึดตนเองเป็นศูนย์กลาง (egocentric bias) ของพนักงานที่มีผลต่อการปฏิบัติงาน

description: อคติหรือความเอนเอียงเป็นเรื่องปรกติของมนุษย์ที่มีความรู้สึกส่วนตัวต่อสถานการณ์ต่างๆที่เกิดขึ้นและส่งผลต่อการกระทำ การตัดสินใจ ผลที่เกิดขึ้นนั้นกระทบโดยตรงไม่ว่าจะเป็นในด้านชีวิตส่วนตัวหรือด้านการทำงาน ทั้งนี้มีงานวิจัยที่แสดงให้เห็นถึงอคติหรือความเอนเอียงทางใดทางหนึ่งที่เกิดขึ้นภายในองค์กร ผลจากอคติหรือความเอนเอียงนั้นเป็นเหตุให้พนักงานขาดแรงจูงใจในการทำงาน ประสิทธิภาพการทำงานลดลงและกระทบต่อประสิทธิภาพโดยรวมขององค์กร ในการทำงานนั้นไม่สามารถจะหลีกเลี่ยงการมีปฏิสัมพันธ์กับเพื่อนร่วมงานได้ ซึ่งปัจจัยที่ส่งเสริมให้การทำงานร่วมกับผู้อื่นนั้นมีประสิทธิภาพที่ดีได้สามารถเกิดจากหลายปัจจัยด้วยกัน เช่น การแบ่งบทบาทหน้าที่ ความรับผิดชอบ รวมถึงเปิดโอกาสให้ทุกคนได้ประเมินผลการปฏิบัติงานของตนเองและเพื่อนร่วมงานซึ่งการประเมินผลการปฏิบัติงานที่ดีนั้นควรมีเครื่องมือที่ครอบคลุมการประเมินในทุกด้าน หรือแม้แต่ผู้ประเมินเองที่ไม่ควรมีอคติหรือความเอนเอียง ไม่เช่นนั้นอาจทำให้ผลการปฏิบัติงานที่ได้ไม่มีความเที่ยงตรง หรือไม่สามารถสะท้อนถึงความสามารถที่แท้จริงของพนักงานอาจกระทบถึงการนำข้อมูลไปใช้เพื่อพิจารณาค่าตอบแทน ตำแหน่งงานและโอกาสอื่น ๆ ที่พนักงานนั้นสมควรได้รับอย่างแท้จริง ทั้งนี้หากตัวพนักงานเองมีอคติหรือความเอนเอียงประเภทใดประเภทหนึ่งก็อาจมีผลต่อผลปฏิบัติงานได้เช่นเดียวกันงานวิจัยนี้จึงมีวัตถุประสงค์เพื่อศึกษาถึงความสัมพันธ์ระหว่างความเอนเอียงจากการยึดตนเองเป็นศูนย์กลาง(Egocentric Bias)ของพนักงานที่มีผลต่อการปฏิบัติงานโดยเป็นการศึกษาในรูปแบบเชิงสำรวจ มีกลุ่มตัวอย่างซึ่งเป็นพนักงานการไฟฟ้าฝ่ายผลิตแห่งประเทศไทย สำนักงานใหญ่ กรุงเทพมหานคร จำนวน 117 คนผลการวิจัยพบว่าความเอนเอียงจากการยึดตนเองเป็นศูนย์กลาง (Egocentric Bias) ไม่ส่งผลต่อผลการปฏิบัติงานซึ่งสอดคล้องกับงานวิจัยเรื่อง Overcoming Egocentric Bias in Perceived Fairness Through Self-Awareness ที่กล่าวว่า ถ้ามีความตระหนักรู้ตัวในการทำสิ่งใดสิ่งหนึ่งแล้วนั้นย่อมส่งผลทำให้ความเอนเอียงที่มีลดลงหรือหมดไปได้ นอกจากนี้บุคคลที่มีความเอนเอียงจากการยึดตนเองเป็นศูนย์กลาง (Egocentric Bias) สามารถเรียนรู้กระบวนการทำงานเพื่อให้บรรลุตามเป้าหมายที่ได้กำหนดไว้ และสามารถปรับตัวให้เข้ากับสถานการณ์ที่กำลังเผชิญอยู่ ด้วยการนำประสบการณ์ที่ผ่านมาในอดีตมาปรับใช้ในการแก้ปัญหาให้ลุล่วงไปได้เพื่อให้เกิดประโยชน์และผลเป็นไปตามเป้าหมายที่กำหนดไว้เป็นสำคัญ
DOI: 10.23650/data.c.2019.p6
title: 甘肃省花牛山幅 1∶50 000矿产地质图数据库
title: 1∶50 000 Mineral Geological Map Database of the Huaniushan Map-sheet, Gansu

description: The 1∶50 000 mineral geological map of the Huaniushan map-sheet (K46E017023), Gansu province, is developed in accordance with the Technical Specification for Mineral Geological Survey (1∶50 000) and unified standards and requirements in the sector, building on making full use of results from and information of 1∶200 000 and 1∶50 000, etc. regional geological survey, applying the digital mapping system to plot geology-specific maps in the field and adopting the method integrating indoor and outdoor mapping and compilation. In this map, the formation type of the Nanhua-system –Sinian- system Xichangjing Group, Cambrian-system Xishuangyinshan Formation and Ordovician- system Huaniushan Group is reclassified, the periods of intrusive rocks in the map sheet are included in three periods, i.e. late Ordovician epoch–early Silurian epoch, Devonian period and late Triassic epoch, and the evolutionary sequence of magmatite. The database contains data and information of 12 stratigraphic units and magmatite of three periods, with a data size about 3.77 MB. These data fully reflect demonstrative results from the 1∶50 000 mineral geological survey, provide a reference to mineral resource research and energy exploration in the area.
DOI: 10.14457/cu.the.2007.1712
title: การประยุกต์ใช้ทฤษฎีมายาคติของโรลองด์ บาร์ตส์กับวรรณกรรมชุดแฮร์รี พอตเตอร์

description: ประยุกต์ใช้ทฤษฎีมายาคติของโรลองด์ บาร์ตส์กับวรรณกรรมชุดแฮร์รี พอตเตอร์ ผลการวิจัยสรุปได้ว่า มายาคติที่ปรากฏในวรรณกรรมชุดแฮร์รี พอตเตอร์ มีการประกอบสร้างขึ้นอย่างเป็นระบบโดยมุ่งเน้นไปที่การสร้างสังคมอุดมคติตามวิถีชนชั้นกลาง โดยมีการให้รูปแบบของครอบครัวที่ถือว่าถูกต้องตามแบบแผนชนชั้นกลาง คือ ครอบครัวเดี่ยวที่ประกอบไปด้วยบิดา มารดาและบุตร และทุกคนมีบทบาทและหน้าที่ในครอบครัวที่ชัดเจน อีกทั้งมีแบบแผนการเลือกคู่ครองที่เหมาะสมเพื่อสร้างครอบครัวรูปแบบดังกล่าวได้อย่างสมบูรณ์ รวมไปถึงมายาคติการให้ความสำคัญของการศึกษา เพื่อเป็นพื้นฐานในการประกอบอาชีพ และสร้างครอบครัวต่อไป นอกจากนั้น วิทยานิพนธ์ฉบับนี้ศึกษาการประกอบสร้างคุณสมบัติเฉพาะของชนชั้นกลาง ให้มีความเป็นสากลผ่านการมอบความเป็นอื่นแก่ชนชั้นล่างและชนชั้นสูง กล่าวคือ มีการสร้างภาพชนชั้นล่างให้เป็นสัญลักษณ์แห่งอนารยะ และเลือกที่จะนำเสนอชนชั้นสูงว่าเป็นชนชั้นที่อ่อนแอหรือไร้ซึ่งคุณธรรม ในส่วนสุดท้ายที่จะกล่าวถึงในวิทยานิพนธ์ฉบับนี้คือ มายาคติว่าด้วยการกำหนดบทบาทรับผิดชอบของคนในสังคมตามเพศสถานะ ตามระบบหลักการปิตาธิปไตย มีการให้บทบาทผู้นำกับเพศชาย และบทบาทผู้ตามกับเพศหญิง รวมไปถึงการให้มายาคติหน้าที่รับผิดชอบของเพศหญิงในการรับบทบาทมารดา และภรรยาที่ดีให้กับครอบครัวตามอุดมคติอีกด้วย